Old Archives - Nancy K. Miller
Posted on May 30, 2013 by Nancy K. Miller
Posted in Paris Memoir	| Tagged 1960s, 27, Breathless: An American Girl in Paris, Frances Ha, Generation, Old, Paris, twenties	|
Posted on May 17, 2013 by Nancy K. Miller
Posted in Diary	| Tagged Central Park Reservoir, Ellen Sweet, Jackie Kennedy, Knee, memoir, Old, Paris	| Kan die Rio by die Corolla kers vashou? | Maroela Media
Kan die Rio by die Corolla kers vashou?
Die motorbedryf het in 1886 tot stand gekom toe Carl Benz sy Motorwagen gepatenteer het. Eintlik eers in 1908 toe Ford die eerste massa-geproduseerde voertuig gebou het – die Model T. As ŉ mens in ag neem dat die Ford nou 112 jaar oud is, dan is Kia en selfs Toyota nog bloedjonk in Suid-Afrika.
Toyota het hom in 1961 in Suid-Afrika gevestig. Kia het in 1998 hier aangeland. As ŉ mens net dié twee met mekaar vergelyk, is Kia nog nat agter die ore. Ongeag daarvan vind hulle hulself nou albei met ŉ mededinger in dieselfde segment – Toyota se nuwe Corolla Hatch en Kia se Rio. Kan die Rio die mas opkom teen die Corolla?
Kia Rio 1.4 Tec outo
Punt: 4/5 Toyota Corolla 1.2T XS outo
Albei voertuie het ŉ netjiese ontwerp en is ŉ gewone luikrug met sitplek vir vyf. Die Corolla het ŉ meer ronde afwerking, en ek verkies die meer hoekige lyne van die Kia. As handelsmerk het Kia al ŉ ver pad gestap ná Peter Schreyer by hul aangesluit het van Audi af as hul hoofontwerpbeampte. Sedertdien is Kia, Hyundai en Genesis elke jaar bó aan JD Power se aanvanklike gehalte-opname.
Die Corolla Hatch. Foto: Verskaf
Die Kia het ŉ luukse gevoel in die kajuit met elke truuk wat ŉ mens sou wou hê. Die kajuit voel lekker ruim en is ergonomies uitgelê. Een kwaal is die nagemaakte leer wat op die sitplekke gebruik word. Dit gee ŉ effense chemiese reuk aan die kajuit. Aan die ander kant voel die Corolla se binneruim meer knap, maar die sitplekke is fantasties. Die bestuursposisie is ook verskriklik gemaklik.
Punt: 3/5 Toyota Corolla 1.2T XS outo
Ek gaan dié afdeling in twee deel. As ŉ mens die enjins vergelyk, is die Toyota ŉ seemyl voor die Kia. Toyota se nuwe 1.2-turbopetrolviersilinderenjin is ŉ juweeltjie. Hy trek lekker sterk, is nie té swaar op brandstof nie – en hy’s lieflik stil. Aan die ander kant is die Rio se 1.4 atmosferiese viersilinderpetrolenjin heel goed, en indrukwekkend lig op brandstof, maar hier op die platorand kan hy ŉ bietjie asmaties raak.
In die ratkas-afdeling loop die Rio weer voor. Kia maak gebruik van ŉ 6-spoed-wringkragomsitter‑ outomatiese ratkas wat lieflik sag ratte wissel. Die Toyota maak gebruik van ŉ 10-spoed-palwisseltransmissie, en hoewel hy hom goed van sy taak kwyt, verkies ek altyd ŉ gewone outo bó ŉ CVT. Verder is albei doodgewone voorwielaangedrewe buksies.
Albei luikrûe ry heel lekker. Die Toyota is wel net-net voor die Rio. Sy 16”-wiele met ŉ lekker bandprofiel laat hom soepel en sag ry. Sy padhouvermoë is ook uit die boonste rakke. Ons het tydens sy bekendstelling die Bainskloofpas aangedurf, en die Toyota het almal regtigwaar beïndruk. Die Corolla het een meer lugsak as die Rio met sewe. Die Corolla het ook stabiliteitsbeheer en remhulp wat die Rio nie het nie. Die Rio het wel ABS en EBD, soos die Corolla.
Puntetotaal: 14/20 Toyota Corolla 1.2T XS outo
Die Kia maak ŉ baie sterk saak uit, en hy is R40 000 goedkoper as die Corolla. Die Toyota is beslis ŉ effe meer afgeronde pakket, en die turbo-enjin is puik hier op die platorand.
Kia Rio 1.4 Tec outo Toyota Corolla 1.2T XS outo
Enjin 1.4-viersilinderpetrol 1.2-turbopetrolviersilinder
Krag 74 kW/135 Nm 85 kW/185 Nm
Ratkas 6-spoed outo 10-spoed CVT
Brandstofverbruik 6,2 ℓ/100 km 6,1 ℓ/100 km
Diensplan en waarborg 5 jaar/onbeperkte km-waarborg
Prys R339 995 R380 600
Renault Megane 97 kW Dynamic outo Mazda 3 1.5 Dynamic outo Volkswagen Golf 1.4TSI Comfortline DSG
Enjin 1.2-viersilinder-turbopetrol 1.5-viersilinderpetrol 1.4-viersilinder-turbopetrol
Krag 97 kW/205 Nm 88 kW/153 Nm 92 kW/200 Nm
Ratkas 7-spoed-dubbelkoppelaar-ratkas 6-spoed-wringkragomsitter outo 7-spoed-dubbelkoppelaar-ratkas
Brandstofverbruik 5,4 ℓ/ 100 km 6 ℓ/100 km 5,2 ℓ/100 km
Diensplan en waarborg 5 jaar/150 000 km-waarborg
5 jaar/90 000 km-diensplan 3 jaar/onbeperkte km-waarborg
3 jaar/onbeperkte km-diensplan 3 jaar/ 120 000 km-waarborg
Prys R377 900 R390 700 R403 900
Die Kia Rio loop wydsbeen in twee segmente. Hy is speel in die B‑ en C‑segment – dink Polo en Golf. Hy sit soos ŉ varkie in die middel. Tussen die mededingers is daar nie ŉ slegte voertuig nie; kyk mooi na almal, een gaan soos ŉ handskoen pas.